**Лабораториялық тәжірибелер. № 8-тәжiрибе.**

**Тақырыбы: Зейiннiң қасиеттерi**

**Мақсаты** – студенттердің лекция және семинар сабақтарынан алған білімдерін тәжірибеде тексеру және зейiннiң қасиеттерiн тәжiрибе жүзiнде зерттеп тексеру дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

**№ 1. Тәжiрибе.**

 **Тақырыбы: Зейiннiң толқуы.**

**Мақсаты:** Зейiннiң толқу себебiн анықтау.

**Көрнекелiгi**: Пирамида суретi, қарындаш.

**Тәжiрибенiң барысы:** Зерттелінушiге белгiлi бiр уақыт барысында пирамида суретiне мұқият қарап алу ұсынылады. Осыған сәйкес зерттелінушi пирамида негiзiнде «жақындау», «алшақтай бастау» моменттерiн, яғни зейiннiң толқуының көрiнуiн, қарындашты тырсылдату белгiсi арқылы көрсетедi. Бiр минут көлемiнде тықылдату саны белгiленедi.

Одан соң зерттелінушi ерiк күшiн жұмсай отырып, пирамиданың «жақындауын» бiр жағдайын ұзағырақ ұстап тұру ұсынылады. Бұл қарындаштың тырсылдатуымен, уақыттың белгiлiнуiмен жүредi.

Алынған мәлiметтер негiзiнде қорытынды жасалады: шаршаудың үдей түсуiне орай зейiннiң толқу интервалы күшейе түседi, зейiннiң тұрақсыздығын жеңу үшiн мiндеттi түрде ерiктi күш және өзiн-өзi реттеу қажет.

**Пысықтау сұрақтары:**

*1. Зейiннiң толқуы дегенiмiз не?*

*2. Зейiннiң толқу қасиетiн зерттеу арқылы қалай түсiндiруге болады?*

**№ 2. Тәжiрибе.**

 **Тақырыбы: Зейiн концентрациясы (тұрақтылығы)**

**Мақсаты:** Оқу процесiндегi зейiн концентрациясын зерттеу және зейiн концентрациясын бағалау.

**Көрнекiлiгi**: арифметикалық есептердiң текстерi.

**Тәжiрибе барысы:** Тәжiрибені ұжымдық түрде де, жеке даралық формада да ұйымдастыруға болады. Сыналушыға инструкция оқылады: Қазiр мен сiздерге қарапайым үш арифметикалық есептер оқимын. Сiздер оны ойша есептеп шығаруларыңыз керек. Шыққан нәтиженi де ойыңызда ұстап тұруыңыз қажет. Сол шыққан нәтиженi мен сiзге: «Жазасыз!» дегенде ғана жазасыз. Сыртқа ешқандай дыбыс шығаруға болмайды. Егер есептi түсiнбеген болсаңыз, онда жауап орнына сызықша қойылады. Зейiнiңдi қой! Толық тыныштық! Бастадым! (Анық жәй интонациямен оқу).

«1-есеп. Екi сан берiлген: 82 және 68. Екiншi санның бiрiншi цифрын, бiрiншi санның бiрiншi цифрына көбейту керек. Осыдан шыққан саннан бiрiншi санның екiншi цифрын алып тастау керек. Жазыңыз!» (жауабы: 46)

«2-есеп. Екi сан берiлген:25 және 74. Екiншi санның бiрiншi цифрына бiрiншi санның екiншi цифрын қосыңыз. Осының нәтижесiнде шыққан санды екншi санның екiншi цифрына бөлу керек. Жазыңыз!» (жауабы: 3)

«3-есеп. Екi сан берiлген:56 және 92. Бiрiншi санның екiншi цифрын, екiншi санның екiншi цифрына бөлу керек. Шыққан санды бiрiншi санның екiншi цифрына көбейту керек. Жазыңыз! (жауабы: 18)

Нәтиженi өңдеу. Нәтижелердi хаттамаға жазу керек. «+» белгiсi шығарылған есеп; «-» белгiсi шығарылмаған есепке қойылады;

Зейiннiң концентрациясының қорытындысын мынандай кестеге орналастырады;

|  |  |
| --- | --- |
| Сынаушылардыңаты жөнi |  Есептiң шешiмi |
| 1. Исакова Г.2. Тәжiбекова Г.3. Парманова А.4. Рысқұлова Ж. |  + + + - + + + + -  + - + |

Алынған нәтижелер зейiннiң концентрациясының индивидуалдық ерекшелiктерiн бағалауға мұмкiндiк бередi. Барлық 3 есептi шығару үшiн концентрацияланған зейiн және қабылдау және шыдамдылық керек. Бiрiншi есептi дұрыс шығара алмай, екiншi және үшiншi есептi дұрыс шығара алу зейiннiң жылдамдығының орташалығын және жұмысқа баяу кiрiсетiнiн көрсетедi. Бiрiншi және екiншi есептi дұрыс шығара отырып, үшiншi есептi дұрыс шығармау зейiннiң тез шаршауын және жұмыс барысында зейiн концентрациясының жоғарғы дәрежеде сақтай алмауын, қабiлетсiздiгiн көрсетедi. Бiрiншi және үшiншi есептi дұрыс шығарып, ал екiншi есептi дұрыс шығармау зейiннiң ауытқуын көрсетедi.

Зерттеу қорытындысын мына график бойынша көрсетуге болады.

**Пысықтау сұрақтары:**

*1. Зейiннiң тұрақтылық қасиетiн қалай түсiндiруге болады?*

*2. Зейiннiң тұрақтылығында әрбiр адамның жеке даралық қандай ерекшелiктерiн байқауға болады?*

**№ 3. Тәжiрибе.**

**Тақырыбы: «Шульте таблицасы» әдiстемесi.**

**Мақсаты:** Студенттердiң зейiнiнiң тұрақтылығын және еңбекке қабiлеттiлiк динамикасын (қозғалысын) анықтау. Бұл әдiстеменi барлық жас кезеңiндегi адамдарды зерттеуге пайдалануға болады.

**Көрнекiлiгi:** 1-ден 25 дейiн әрқалай орналасқан сандардан тұратын 5 таблица.

**Барысы:** Зерттелінушiге кезек бойынша 5 таблица ұсынылады: таблицадан 1-ден 25-ке дейiнгi сандар ретсiз орналасқан. Мысалы:

1 таблица

|  |  |  |  |  |
| --- | --- | --- | --- | --- |
| 14 | 9 | 2 | 21 | 13 |
| 22 | 7 | 16 | 5 | 10 |
| 4 | 25 | 11 | 18 | 3 |
| 20 | 6 | 23 | 8 | 19 |
| 15 | 24 | 1 | 17 | 12 |

2 таблица

|  |  |  |  |  |
| --- | --- | --- | --- | --- |
| 2 | 13 | 1 | 8 | 20 |
| 17 | 6 | 25 | 7 | 11 |
| 22 | 18 | 3 | 15 | 19 |
| 10 | 5 | 12 | 24 | 16 |
| 14 | 23 | 4 | 9 | 21 |

Зерттелінушi санның ұлғаюына орай қатар бойынша сандарды iздеп көрсетiп және атап отырады. Сынақ әртүрлi 5 таблицамен қайталанады.

Инструкция: Зерттелінушiге бiрiншi таблицаны көрсетiп; «Мына таблицада 1-ден 25-ке дейiнгi сандар қатар бойынша емес, әрқалай орналасқан» - дейдi.

Бұдан соң таблицаны жауып қойып, ары қарай инструкцияны оқуды жалғастырады: «1-ден 25-ке дейiнгi барлық сандарды қатар бойынша көрсет және ата. Тапсырманы әрi тез, әрi қатесiз орындауың қажет».

Таблицаны ашып, тапсырманы орындауды бастаумен қатар, секундомермен уақытты белгiлеп отырады. Екiншi, үшiншi және тағы басқа таблицалар ешқандай инструкциясыз көрсетiледi.

Негiзгi көрсеткiш - әрбiр таблицаны жеке орындау уақыты, сонымен қатар әрбiр таблицадағы сандар ретінің қателесу саны. Әрбiр тапсырманың орындау нәтижесi зейiннiң тұрақтылығын және жұмысқа қабiлеттiлiк динамикасын бейнелейтiн «қисық сызықтың графикте көрсетiлуi мүмкiн.

t

уақыт

 таблица №:

Бұл кестенiң көмегiмен А.Ю. Козыреваның көрсетуi бойынша жұмыстың эффектiсiн (ЖЭ), адамның жұмысқа қабiлет деңгейiн (ЖҚД), психикалық тұрақтылығын (ПТ) анықтауға болады.

Ол былайша анықталады:

 Т1+Т2+Т3+Т4+Т5

ЭР = ----------------------

 5

Мұндағы:

Т1 - бiрiншi таблица бойынша жұмыс iстеу уақыты.

Т2 - екiншi таблица бойынша жұмыс iстеу уақыты.

Т3 - үшiншi таблица бойынша жұмыс iстеу уақыты.

Т4 - төртiншi таблица бойынша жұмыс iстеу уақыты.

Т5 - бесiншi таблица бойынша жұмыс iстеу уақыты.

**Пысықтау сұрақтары:**

 *Зерттеу жұмысы бойынша зейiн тұрақтылығын қалай дәлелдеп түсiндiрiп беруге болады?*

.

**№ 4. Тәжiрибе.**

**Тақырыбы: Зейiн тұрақтылығы.**

**Мақсаты:** Зейiн тұрақтылығын анықтау.

**Барысы:** Зерттеу жұмысы ұжымдық формада да, жекеше формада өткізуге болады. Мұнда арнайы зерттеушi кестелер қолданылады. (өлшемi 70\*70 мм.) Тәжiрибенi екi түрлi нұсқада жүргiзуге болады: 1-кесте, 2-кесте. 1-кесте, 25 тор көзден тұрады және онда ретсiз 1-ден 40-қа дейiн сандар орналасқан (15 дана сандар жазылмаған) және 2-кесте 49 тор көзден тұрады. Онда сандар 1-ден 70-ке дейiн ретсiз орналасқан (21 дана сандар жазылмаған). Жұмыстың орындалуына 1-кестеге - 1,5 минут, 2-кестеге - 4 минут уақыт берiледi.

1-кесте

|  |  |  |  |  |
| --- | --- | --- | --- | --- |
| 14 | 5 | 31 | 27 | 37 |
| 40 | 34 | 23 | 1 | 20 |
| 19 | 16 | 32 | 13 | 33 |
| 2 | 6 | 8 | 25 | 9 |
| 12 | 26 | 36 | 28 | 39 |

2-кесте

|  |  |  |  |  |  |  |
| --- | --- | --- | --- | --- | --- | --- |
| 16 | 19 | 42 | 14 | 56 | 27 | 43 |
| 69 | 26 | 57 | 49 | 68 | 7 | 13 |
| 31 | 1 | 40 | 21 | 59 | 64 | 70 |
| 65 | 35 | 45 | 66 | 8 | 34 | 22 |
| 51 | 6 | 53 | 29 | 17 | 61 | 41 |
| 46 | 18 | 32 | 12 | 63 | 2 | 50 |
| 4 | 39 | 23 | 60 | 28 | 55 | 36 |

Зерттелінушiге инструкция (1 кесте үшiн): «Сiздiң алдыңызда кесте берiлген, онда ретсiз 1-ден 40-қа дейiнгi сандар бар. Сiз кестеден 1-ден бастап рет-ретiмен сандар тiзiмiмен табуыңыз керек. Сiзде жауап жазатын бланкыңызды 1-ден 40-қа сандар рет-ретiмен түгелiмен жазылған. Егер сiз кестеден қандайда бiр санды таба алмасаңыз, онда жауап бланкыңыздан сол таппаған саныңызды өшiресiз. Жөндетулер саналмайды. Дайындал! Баста!»

2-кесте үшiн де осы инструкциялар орындалады. Содан соң дұрыс өшiрiлген сандардың барлық саны есептелiнедi. (Дұрыс емес өшiрiлген сандар ұмытып, жiберулер, жөндетулердiң саны есептелiнедi). Қателердiң сапалы талдауы өлшенедi. Зейiннiң бөлунiшiлiгiнiң деңгейi анықталып, диагностикалық қорытындылар жасалады.

**Пысықтау сұрақтары:**

1. *Зейiн тұрақтылығы бойынша адамдардағы қандай жеке даралық ерекшелiктерiн байқауға болады?*